*****

ΚΑΝΟΝΙΣΜΟΣ (ΕΟΚ) αριθ. 2289/87 ΤΗΣ ΕΠΙΤΡΟΠΗΣ

της 30ής Ιουλίου 1987

που προβλέπει μεταβατικά μέτρα για τα πιστοποιητικά εισαγωγής, εξαγωγής και προκαθορισμού, τα πιστοποιητικά ΣΜΣ και τα πιστοποιητικά εισαγωγής ΣΜΣ λόγω της ενάρξεως ισχύος της συνδυασμένης ονοματολογίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως τα άρθρα 12 παράγραφος 2, 15 παράγραφος 5, 16 παράγραφος 6, καθώς και οι διατάξεις που αντιστοιχούν σε άλλους κανονισμούς που αφορούν κοινές οργανώσεις της αγοράς στον τομέα των γεωργικών προϊόντων,

τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (ΣΜΣ) (3), όπως τροποποιήθηκε τελευταία από τον κανονισμό (ΕΟΚ) αριθ. 2297/86 (4), και ιδίως το άρθρο 7,

τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 που καθορίζει το καθεστώς που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας (5), και ιδίως το άρθρο 13,

Εκτιμώντας:

ότι η Κοινότητα έχει υπογράψει τη διεθνή σύμβαση για το εναρμονισμένο σύστημα της περιγραφής και της κωδικοποιήσεως των εμπορευμάτων, που εφεξής ονομάζεται «εναρμονισμένο σύστημα», που θα αντικαταστήσει τη σύμβαση της 15ης Δεκεμβρίου 1950 περί της ονοματολογίας και της κατατάξεως των εμπορευμάτων στο κοινό δασμολόγιο·

ότι θα καθιερωθεί από την 1η Ιανουαρίου 1988 με βάση την ονοματολογία του εναρμονισμένου συστήματος μια συνδυασμένη ονοματολογία των εμπορευμάτων που θα πληροί συγχρόνως τις απαιτήσεις του κοινού δασμολογίου και των στατιστικών του εξωτερικού εμπορίου της Κοινότητας και του εμπορίου μεταξύ των κρατών μελών της·

ότι, από την 1η Ιανουαρίου 1988, η ονοματολογία που θα χρησιμοποιηθεί για τα πιστοποιητικά εισαγωγής, εξαγωγής ή προκαθορισμού, τα πιστοποιητικά ΣΜΣ και τα πιστοποιητικά εισαγωγής ΣΜΣ θα είναι η συνδυασμένη ονοματολογία εκτός αν ισχύουν ειδικές διατάξεις·

ότι, προκειμένου να εξασφαλιστεί αρμονική μετάβαση, θα πρέπει να προβλεφθεί ότι τα έγγραφα αυτά θα περιλαμβάνουν, το ταχύτερο δυνατό, την ένδειξη της συνδυασμένης ονοματολογίας στην περίπτωση κατά την οποία η τελευταία ημέρα ισχύος των εγγράφων αυτών είναι μεταγενέστερη από την 31η Δεκεμβρίου 1987·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερομένων επιτροπών διαχερίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα πιστοποιητικά εισαγωγής, εξαγωγής ή προκαθορισμού, των οποίων η τελευταία ημέρα ισχύος είναι μεταγενέστερη από την 31η Δεκεμβρίου 1987 περιλαμβάνουν:

- στη θέση 20α όσον αφορά τα πιστοποιητικά εισαγωγής ή προκαθορισμού,

- στη θέση 18α όσον αφορά τα πιστοποιητικά εξαγωγής ή προκαθορισμού,

την ένδειξη του ή των κωδικών της συνδυασμένης ονοματολογίας, των οποίων προηγείται ενδεχομένως ένα «ex», που αντιστοιχούν στη διάκριση του κοινού δασμολογίου για την οποία ζητήθηκαν.

Η ένδειξη αυτή γίνεται με την επιφύλαξη μεταγενέστερης τροποποιήσεως της προσωρινής ονοματολογίας.

Προηγείται της ενδείξεως της συνδυασμένης ονοματολογίας μία από τις ακόλουθες ενδείξεις:

- Sin perjuicio de lo dispuesto en el parrafo segundo del apartado 1 del articulo 1 del Reglamento (CEE) no 2289/87

- Forbeholdt artikel 1, stk. 1, andet afsnit, i forordning (EOEF) nr. 2289/87

- Vorbehaltlich Artikel 1 Absatz 1 zweiter Unterabsatz der Verordnung (EWG) Nr. 2289/87

- Επιφύλαξη του άρθρου 1 παράγραφος 1 δεύτερο εδάφιο του κανονισμού (ΕΟΚ) αριθ. 2289/87

- Subject to the second subparagraph of Article 1 (1) of Regulation (EEC) No 2289/87

- Selon l'article 1er paragraphe 1 deuxieme alinea du reglement (CEE) no 2289/87

- Fatto salvo il disposto dell'articolo 1, paragrafo 1, secondo comma del regolamento (CEE) n. 2289/87

- Onder voorbehoud van artikel 1, lid 1, tweede alinea, van Verordening (EEG) nr. 2289/87

- Em conformidade com o segundo paragrafo do n o 1 do artigo 1 o do Regulamento (CEE) no 2289/87.

2. Οι διατάξεις της παραγράφου 1 εφαρμόζονται, επίσης, όταν ιδιαίτερη ρύθμιση προβλέπει ότι, για ορισμένα προϊόντα, τα πιστοποιητικά ζητούνται για περισσότερες διακρίσεις του κοινού δασμολογίου ή για μέρος της διακρίσεως του κοινού δασμολογίου.

Άρθρο 2

Οι διατάξεις του άρθρου 1 εφαρμόζονται, τηρουμένων των αναλογιών, για τα πιστοποιητικά ΣΜΣ και τα πιστοποιητικά εισαγωγής ΣΜΣ.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Οι διατάξεις του άρθρου 1 και του άρθρου 2 εφαρμόζονται για τα πιστοποιητικά εισαγωγής, εξαγωγής ή προκαθορισμού, τα πιστοποιητικά ΣΜΣ και τα πιστοποιητικά εισαγωγής ΣΜΣ, που θα εκδοθούν το αργότερο την 1η Οκτωβρίου 1987.

Έως τις 31 Δεκεμβρίου 1987, οι διατάξεις του παρόντος κανονισμού εφαρμόζονται για τα πιστοποιητικά τα οποία δεν εκδόθηκαν σύμφωνα με τις διατάξεις των άρθρων 1 και 2.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 182 της 3. 7. 1987 σ. 40.

(3) ΕΕ αριθ. L 55 της 1. 3. 1986, σ. 106.

(4) ΕΕ αριθ. L 201 της 24. 7. 1986, σ. 3.

(5) ΕΕ αριθ. L 367 της 31. 12. 1985, σ. 7.